משרד הבריאות הודיע כי קיים חשש לחשיפה לחצבת בקרב נוסעי רכבת ישראל שנסעו אתמול מאשקלון לכיוון תחנת תל אביב האוניברסיטה בשעה 07:29. עוד נמסר כי נוסעים שנסעו ברכבת שיצאה בשעה 16:00 מתחנת תל אביב האוניברסיטה לכיוון אשקלון עלולים להיחשף גם כן. מהמשרד נמסר כי נוסעים אשר נולדו משנת 1957 ואילך ואינם מחוסנים בשתי מנות נגד חצבת נדרשים לפנות בהקדם ללשכת הבריאות הקרובה לבירור הצורך בקבלת חיסון.

(רותם אליזרע)